Document ID: 32013R0057

Title and Content:
ΚΑΝΟΝΙΣΜΌΣ (ΕΕ) αριθ. 57/2013 ΤΗΣ ΕΠΙΤΡΟΠΉΣ της 23ης Ιανουαρίου 2013 για τροποποίηση του κανονισμού (ΕΚ) αριθ. 1418/2007 σχετικά με την εξαγωγή για αξιοποίηση ορισμένων αποβλήτων προς ορισμένες χώρες που δεν ανήκουν στον ΟΟΣΑ (Κείμενο που παρουσιάζει ενδιαφέρον για τον ΕΟΧ) Η ΕΥΡΩΠΑΪΚΗ ΕΠΙΤΡΟΠΗ, Έχοντας υπόψη τη Συνθήκη για τη λειτουργία της Ευρωπαϊκής Ένωσης, Έχοντας υπόψη τον κανονισμό (ΕΚ) αριθ. 1013/2006 του Ευρωπαϊκού Κοινοβουλίου και του Συμβουλίου, της 14ης Ιουνίου 2006, για τις μεταφορές αποβλήτων (1), και ιδίως το άρθρο 37 παράγραφος 2 τρίτο εδάφιο, Εκτιμώντας τα ακόλουθα: (1) Το παράρτημα του κανονισμού (ΕΚ) αριθ. 1418/2007 της Επιτροπής, της 29ης Νοεμβρίου 2007, σχετικά με την εξαγωγή για αξιοποίηση ορισμένων αποβλήτων που περιέχονται στο παράρτημα III ή ΙΙΙΑ του κανονισμού (ΕΚ) αριθ. 1013/2006 του Ευρωπαϊκού Κοινοβουλίου και του Συμβουλίου προς ορισμένες χώρες στις οποίες δεν εφαρμόζεται η απόφαση του ΟΟΣΑ για τον έλεγχο των διασυνοριακών διακινήσεων αποβλήτων (2) τροποποιήθηκε με τον κανονισμό (ΕΚ) αριθ. 674/2012 (3). (2) Σύμφωνα με το άρθρο 37 παράγραφοι 1 και 2 του κανονισμού (ΕΚ) αριθ. 1013/2006, η Επιτροπή έλαβε υπόψη της την απάντηση στο γραπτό αίτημά της την οποία έλαβε από τη Μαλαισία. Εν συνεχεία, η Μαλαισία δήλωσε γραπτώς ότι οι πληροφορίες που περιέχονται στην απάντησή της σχετικά με την καταχώριση B1100 - σκωρίες γαλβανισμού και τις καταχωρίσεις B3010 και GH013 δεν εκφράζουν την υφιστάμενη νομοθεσία και τις ισχύουσες διαδικασίες, οι οποίες δεν απαγορεύουν τις εισαγωγές των εν λόγω αποβλήτων. Ζητά, επομένως, να αλλάξει η διαδικασία για την καταχώριση B1100 - σκωρίες γαλβανισμού από επιλογή α) σε επιλογή γ) και για τις καταχωρίσεις B3010 και GH013 από επιλογή α) σε επιλογή δ). (3) Για να διορθωθεί το εν λόγω σφάλμα και λαμβανομένου υπόψη του αντίκτυπου στους οικονομικούς παράγοντες, το παράρτημα του κανονισμού (ΕΚ) αριθ. 1418/2007 θα πρέπει να τροποποιηθεί αναλόγως, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Το παράρτημα του κανονισμού (ΕΚ) αριθ. 1418/2007 τροποποιείται σύμφωνα με το παράρτημα του παρόντος κανονισμού. Άρθρο 2 Ο παρών κανονισμός αρχίζει να ισχύει τη δέκατη τέταρτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 23 Ιανουαρίου 2013.

Classification Labels:
986
703
36

Label Descriptions:
{"986": "Εμπορικές πράξεις", "703": "Εμπορική νομοθεσία", "36": "ΕΜΠΟΡΙΟ"}

EuroVoc IDs (Original): 1847
343
614
2858
1882
2487
2188
6205

EuroVoc IDs (Expanded): 1847
343
614
2858
1882
2487
2188
6205

Dataset Source: meu

Split: test